Vuurvoël | SkalkSkryf
Louwie se stories is nou gepubliseer in 'n bundel getiteld
Dit is beskikbaar in gedrukte boek vorm teen R80 (posgeld ingesluit) en kan bestel word deur 'n epos te stuur aan boeke@skallie.co.za
Of koop die eBoek by Smashwords teen $5.00
Ook beskikbaar vir: Kindle Kobo iBook Nook (B&N) Sony
Die goeie lewe ontwyk ons soos 'n hersingskim, soos die onsigbare Ouboet in een van die verhale in hierdie bundel. Soms hou ons van gerugte wat ons hoor, soms ontstel dit ons, maar ons hou driftig aan met soek na daardie iets wat alles die moeite werd gaan maak. Soms dink ons ons het gevind wat ons soek, soos die (middeljarige) Bevryde Man op 'n nudiste strand in Europa waar onbevange seks in die openbaar aan die orde van die dag is.
Soms word alles net te veel en word noukeurige planne beraam om vir ewig 'n einde aan alles te maak, soos Oom Karel dalk gedoen het, of Lappies, wie se bedagsaamheid elke selfmoord plan komies in die wiele ry. Maar dan het die lewe self ander planne vir hom (en vir ons?) in gedagte.
Deur spot en deur ironie ontbloot die skrywer die illusies en sotlikhede, die drome en eiewaan van die mensdom, soos die jagters op Hunters Retreat waar die jag van diere bysaak word en seks ontvlugting bied. Maar ons sien ook die durf en die broosheid van die enkeling in sy worsteling teen die pyn van bestaan, soos om te besluit om, ten spyte van alles, `n kans op lewe aan te gryp Ter Wille van Ma.
Uiteindelik is ons almal Waarnemers van die lewe, maar waarnemers wat nie onaangeraak gelaat word deur dit wat besig is om om ons te gebeur nie. Soms het ons 'n keuse oor waarheen ons op pad is, en kan ons wegdraai van die onaanvaarbare, van die onmeetlik brutale, van die Oorlog.
Maar soms is daar geen omdraai nie, en speel ons die gekkespul tot die bitter einde, soos die Vuurvoël.
op Junie 26, 2012 at 6:18 nm Riaan
hersenskim meen jy seker
op Junie 26, 2012 at 6:28 nm Joh
Net so Riaan.
Of miskien eerder harsingskim. Dis nou as die Skim harsings gehad het. 😈
op Junie 26, 2012 at 10:53 nm Louwie
op Junie 27, 2012 at 8:57 vm Riaan
harsings hehe 😆
op Februarie 28, 2017 at 7:15 vm seegogga
Het jy self publiseer Schalk en self die eboek gemaak? Sou graag wou weet hoe om d e-boek ding te doen envwat d koste daaraan verbonde is- en ook die sukses.
op Maart 8, 2017 at 10:01 nm Joh
Seegogga, dis nou 'n kort vraag met 'n lang antwoord.
Om 'n eboek te maak is eintlik heel maklik op Amazon. Ek het Louwie se Vuurvoël en 'n hele paar anner boeke ook daar gedoen. Gaan kyk gerus na my webwerf: http://www.shalvapub.com.
As mens dit self op Amazon doen is daar geen koste nie, Basies laai jy jou manuskrip op in MS Word format en Amazon se stelsel skakel dit om na hulle .mobi eboek formaat. Mens moet 'n Amazon KDP (Kindle Direct Publishing) rekening oopmaak, wat allerlei inligting van jou benodig. Dan om die boek op te laai moet mens 'n paar instellings maak soos bv.
die prys waarteen mens die boek will verkoop
in watter kategorië die boek gelys moet word
in watter lande dit te koop aangebied moet word
watter kommissie basis mens gaan gebruik
hoe Amazon jou tantiëme aan jou gaan oorbetaal
en nog 'n paar anner goete
Jy moet ook 'n voorblad en 'n kort beskrywing (soos gewoonlik op die agterblad van 'n gedrukte boek verskyn) verskaf.
As jy nie die hele petalje self wil doen nie kan ek dit vir jou doen. My fooi is R1,200 om die boek op Amazon te lys. Al wat jy vir my moet stuur is die manuskrip, die voorblad, die boek beskrywing. 'n kort beskrywing / biografie van jouself en 'n vorm met al die inligting wat ek benodig.
As jy nie 'n vooblad kan verskaf nie het ek 'n grafiese kunstenaar wat dit kan doen teen ongeveer R800, afhangende van hoe gedetaileerd jy dit wil hê.
Enige iemand anners wat sou belangstel dat ek help om eboeke te publiseer kan gerus ook na my webwerf (hierbo genoem) gaan kyk en my kontak vir verdere besonderhede.